**Sajtóközlemény**

**ÖNKORMÁNYZATI ÉPÜLETEK ENERGETIKAI KORSZERŰSÍTÉSE KÁPOLNÁSNYÉKEN**

**2023/06/14**

*Eredményesen befejeződött az önkormányzati épületek energetikai korszerűsítése Kápolnásnyéken. A beruházás megvalósítására Kápolnásnyék Község Önkormányzata 17,58 M Ft vissza nem térítendő európai uniós támogatást nyert.*

 Az „önkormányzati épületek energetikai korszerűsítése”, Széchenyi 2020 program TOP-3.2.1-16-FE1-2020-00039 azonosítószámú felhívására benyújtott pályázatnak köszönhetően a Gyermekorvosi rendelő, a Kápolnásnyéki Napsugár Óvoda és Bölcsőde óvodai épülete, a Nyugdíjas klub és a sportöltöző energiafogyasztása vált gazdaságossá. A beruházás célja az önkormányzati tulajdonban lévő épületek energetikai korszerűsítése az üzemeltetési költségek és az üvegházhatású gázkibocsátás csökkentésének érdekében.

A 17,58 millió forint európai uniós támogatásból megvalósult fejlesztés eredményeként Kápolnásnyék Község Önkormányzata közintézményeinek energetikai korszerűsítésére és infokommunikációs akadálymentesítésére nyílt lehetőség. A projektnek köszönhetően az önkormányzati épületek fenntartása gazdaságosabbá vált.

Kedvezményezett: Kápolnásnyék Község Önkormányzata

Projekt címe: Önkormányzati épületek energetikai korszerűsítése Kápolnásnyéken

Projekt száma: TOP-3.2.1-16-FE1-2020-00039

Támogatás összege: 17.575.822 Ft

Megvalósítás ideje: 2023.07.31.

**További információ kérhető:**

Bognár Dalma

Telefonszám: +36 70 953 0778

e-mail cím: jegyzo@kapolnasnyek.hu